Goeie nuus: Voortrekkermonument word as erfernisskat verklaarDie Voortrekkermonument in Pretoria sal as ŉ nasionale erfenisterrein verklaar word, het minister van binnelandse sake, Nkosazana Dlamini-Zuma Maandag gesê, het SA Good News berig. Die besluit is ŉ poging om ŉ “gees van nasiebou en rekonsiliasie” te bevorder, het sy tydens ŉ regerings- en administrasievergadering in Kaapstad gesê. Die Vryheidsfront Plus se woordvoerder vir kuns en kultuur, Corné Mulder, het die aankondiging verwelkom, maar bygevoeg dit is ŉ “jammerte” dat president Jacob Zuma nie die aankondiging tydens sy staatsrede gemaak het nie. Dlamini-Zuma het gesê ŉ aantal ander monumente en gedenkwaardighede sal opgerig of bekendgestel word om ons “helde en heldinne wat die vryheidstruggle gelei het” te vereer. Dié monumente sluit die huise van Oliver Tambo in Nkantolo en Winnie Madikizela-Mandela sŉ in Brandfort in. Die grafte van ŉ aantal struggle-helde sal ook opgeknap en as erfenisterreine verklaar word. Die Voortrekkermonument sal volgende maand as ŉ nasionale erfenisterrein verklaar word. ŉ Woordvoerder van die monument het die besluit verwelkom. Hy het aangedui dat dit nie die onafhanklikheid van die Voortrekkermonument Erfenisstigting sal beïnvloed nie. Die Erfenisstigting is aan bestuur van die monument. Hy het bygevoeg dat dit die monument se beskermingstatus sal verbeter maar hy kon nie aandui hoeveel, indien enige, fondse hulle van die regering te wagte kan wees nie. Lees die oorspronklike berig hier.